《辛未闰四月即事》
宋代·张九成

种槿已五载，入门幽迳深。
拒霜偶然植，亦解成清阴。
晚凉新浴罢，松风披我襟。
终日岸巾坐，閴无人见寻。
浩然媚幽独，发兴付瑶琴。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。